**vznesené Pripomienky v rámci medzirezortného pripomienkového konania**

nariadenia vlády Slovenskej republiky, ktorým sa ustanovuje výška finančného príspevku na poskytovanie sociálnej služby v zariadeniach pre fyzické osoby, ktoré sú odkázané na pomoc inej fyzickej osoby, a pre fyzické osoby, ktoré dovŕšili dôchodkový vek, na rok 2020

|  |  |
| --- | --- |
| Počet vznesených pripomienok, z toho zásadných | 5 / 0 |

|  |  |  |  |  |  |
| --- | --- | --- | --- | --- | --- |
| **Pripomienkujúci subjekt** | **Pripomienka k** | **Text pripomienky** | **Typ pripomienky** | **Vyhodnotenie** | **Odôvodnenie** |
| MFSR (Ministerstvo financií Slovenskej republiky)  | všeobecne | Návrh je potrebné zosúladiť s prílohou č. 1 Legislatívnych pravidiel vlády SR (v § 1 vypustiť legislatívnu skratku „(ďalej len „finančný príspevok na poskytovanie sociálnej služby v zariadeniach podmienených odkázanosťou“)“, pretože sa v návrhu používa len raz, nadpis prílohy preformulovať takto: „Výška finančného príspevku na poskytovanie sociálnej služby v zariadeniach pre fyzické osoby, ktoré sú odkázané na pomoc inej fyzickej osoby a pre fyzické osoby, ktoré dovŕšili dôchodkový vek, na rok 2020“). | O | A | Legislatívno-technická pripomienka. Text upravený, legislatívna skratka v §1 odstránená; nadpis prílohy preformulovaný v súlade s uplatnenou pripomienkou.  |
| MFSR (Ministerstvo financií Slovenskej republiky)  | všeobecne  | Do materiálu je potrebné doplniť odôvodnenie rastu počtu prijímateľov pobytovej sociálnej služby, pretože v analýze vplyvov sa iba konštatuje predpoklad rastu. Predpokladá sa, že sa medziročne zvýši počet prijímateľov sociálnych služieb v zariadeniach podmienených odkázanosťou, a to z dôvodu nárastu počtu miest v zariadeniach, resp. registrácie poskytovateľov sociálnej služby v zariadeniach podmienených odkázanosťou. Neuvádzajú sa však dôvody tohto predpokladu, prípadne zdroj dát (napríklad zoznamy čakateľov na sociálnu službu, resp. prognózy výdavkov spojených so starnutím obyvateľstva), ani podrobnejšie odôvodnenie, prečo sa predpokladá rast iba v VI. stupni odkázanosti a nie v iných stupňoch odkázanosti. | O | A | Doplnením odôvodnenia predpokladaného nárastu počtu prijímateľov pobytovej sociálnej služby v zariadeniach do analýzy vplyvov na rozpočet verejnej správy, na zamestnanosť vo verejnej správe a financovanie návrhu.  |
| MFSR (Ministerstvo financií Slovenskej republiky) | všeobecne | V doložke vybraných vplyvov je označený negatívny, čiastočne rozpočtovo zabezpečený vplyv na rozpočet verejnej správy, pričom v analýze vplyvov je uvedený rozpočtovo nekrytý vplyv v sume 8 975 334 eur každoročne od roku 2020. Do doložky vplyvov žiadame uviesť, že predmetné výdavky budú zabezpečené pri tvorbe rozpočtu verejnej správy na roky 2020 až 2022 | O | A | Text upravený v súlade so vznesenou pripomienkou.  |
| MFSR (Ministerstvo financií Slovenskej republiky) | všeobecne | Taktiež je potrebné preukázať, či rast počtu prijímateľov pobytovej sociálnej služby je v súlade s koncepciou deinštitucionalizácie sociálnej starostlivosti. Národný akčný plán prechodu z inštitucionálnej na komunitnú starostlivosť v systéme sociálnych služieb na roky 2016 až 2020, uvádza „nemožnosť registrácie nových celoročných pobytových zariadení typu domova sociálnych služieb (len denný pobyt a týždenný pobyt)“. Upozorňujem, že do pripomienkového konania bol predložený návrh nariadenia vlády Slovenskej republiky, ktorým sa ustanovuje výška sadzby na jednu hodinu osobnej asistencie a výška peňažného príspevku na opatrovanie, ktorý predpokladá rast počtu opatrovateľov aj osobných asistentov. Vzhľadom na uvedené nie je zrejmé, či je potrebné a žiadúce zvyšovať kapacity neformálnej starostlivosti (opatrovateľov a asistentov) a zároveň zvyšovať kapacity formálnej pobytovej starostlivosti; ak je takého zvyšovanie potrebné, treba to odôvodniť. | O | A | Doplnením odôvodnenia predpokladaného nárastu počtu prijímateľov pobytovej sociálnej služby v zariadeniach do analýzy vplyvov na rozpočet verejnej správy, na zamestnanosť vo verejnej správe a financovanie návrhu.  |
| MZVEZ SR (Ministerstvo zahraničných vecí a európskych záležitostí Slovenskej republiky) | predkladacej správe | Odporúčame nahradiť slovo "republikyv" slovami "republiky v". | O | A |  Text upravený  |
| Vysvetlivky k použitým skratkám v tabuľke: |
| O – obyčajná |
| Z – zásadná |